वन अधिकारी पर कार्रवाई नहीं करने का आरोप, ज्ञापन दिया
जल्द कार्रवाई नहीं करने पर धरना प्रदर्शन की चेतावनी
भास्कर संवाददाता|रावतसर.
क्षेत्रीयवनाधिकारी की ओर से उचित कार्रवाई नहीं करने का आरोप लगाते हुए अखिल भारतीय जीव रक्षा बिश्नोई सभा के द्वारा गुरुवार को सीएम के नाम एसडीएम अमरनाथ अग्रवाल को ज्ञापन सौपा। ज्ञापन में जल्द कार्रवाई नहीं होने पर धरना प्रदर्शन की चेतावनी दी गई है।
क्षेत्र में पेड़ों की अवैध कटाई सरेआम चल रही है इनमें राज्य वृक्ष खेजड़ी की सबसे ज्यादा कटाई हो रही है। लकड़ियों से भरे रेहड़े रात समय में ऐलनाबाद, नोहर की तरफ भारी मात्रा में निकल रहे है। इस संबंध में स्थानीय वनाधिकारी की भूमिका पर संदेह व्यक्त करते हुए कहा कि स्थानीय रेंजर के द्वारा किसी भी शिकायत पर नाममात्र की कार्रवाई करते हुए छोटी सी रसीद विभागीय काट कर नगदी रुपए लेकर छोड़ने का आरोप लगाया है।
संघ अध्यक्ष अनिल लोहमरोड़, देवीलाल, इंद्रपाल, राजेंद्र आदि ने बताया कि वनाधिकारी के अपनी राजनीतिक सांठगांठ के कस्बे में बैखौफ होकर राज्य वृक्ष खेजड़ी का सफाया करने का आरोप लगाते हुए कहा कि वनाधिकारी द्वारा सिर्फ शिकायत पर ही कार्रवाई करने का आरोप लगाया है। इस संबंध में वनाधिकारी से फोन पर संपर्क करने पर उन्होंने फोन नहीं उठाया।
इनकाकहना है
^विभागीयनियमानुसार लगातार कार्रवाई की जा रही है। वैसे रेहड़े पर जा रही लकड़ियों को चैक करने पर किसी किसान के खेत से कटी लकड़ी हो तो हम वैसी प्रभावी कार्रवाई नहीं करते जैसे वनविभाग की भूमि से कटी लकड़ी पर। फिर भी विभाग द्वारा लगातार कार्रवाई की जा रही है। डीएफओहनुमानगढ़।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva